EU – BiH: Bezvizni režim krajem…. ili sredinom ove godine!?
Brzinu dovršetka procesa sada će odlučivati brzina evropskog procesa odlučivanja
Naredne sedmice o izvještaju Evropske komisije raspravljaće Komitet za unutrašnje poslove Evropskog parlamenta, gdje će zagovornici što skorijeg otvaranja evropskih granica prema BiH, pokušati ubrzati procedure. Posljednih se dana u bosanskohercegovačkoj javnosti sve više govori mogućem pomjeranju roka kada bi BiH trebala biti uključena u bezvizni režim. Umjesto sredinom ove godine, sada se pominje kraj 2010. kao vrijeme kada bi se, prema svim pokazateljima, stekli uvjeti za ukidanje viza za Bosance i Hercegovce. Već je ranije bilo poznato, posebno od trenutka kada je sa više strana potvrđeno kako je BiH ispunila sve preduslove navedene u mapi puta za ukidanje viza, da će brzinu dovršetka procesa sada odlučivati brzina evropskog odlučivanja. A kada je riječ o tom procesu, on danas izgleda ovako. Na osnovu izvještaja nekoliko misija eksperata koji su bili na terenu, Evropska komisija je, potvrđeno je danas iz izvora Komisije, pripremila novi izvještaj o progresu BiH i Albanije u ispunjavanju uvjeta za bezvizni režim. Izvještaj je trenutno na putu za države članice, Vijeće I Evropski parlament, a o njemu bi naredne sedmice mišljenja trebale dati odgovarajuće radne grupe i komiteti. Nakon toga, u Komisiji će čekati na rezultate diskusije u Vijeću i Parlamentu, što bi trebalo voditi konačnoj odluci o tome da li će BiH i Albanija, neovisno jedna od druge, dobiti preporuku Komisije za ukidanje viza. Kako danas stvari stoje, u Komisiji ne očekuju da bi se ta preporuka mogla sačiniti prije polovine ove godine...Prisjećajući se slijeda poteza kakvi su prethodili ukidanju viza za Srbiju, Crnu Goru i Makedoniju, Bosanci i Hercegovci konkretno ukidanje viza ne treba da očekuju prije decembra ove ili prvih dana naredne godine jer, naglašavaju izvori u Evropskoj komisiji, o prijedlogu se potom izjašnjavaju Vijeće i poslanici Evropskog parlamenta shodno novom, lisabonskom statusu koodlučivanja. Obje te institucije treba da slijede vlastite procedure, poručeno je danas iz Komisije, uz uvjerenje da će i za taj dio ukupnog procesa trebati određeno dodatno vrijeme. Naredne sedmice o izvještaju Evropske komisije raspravljaće Komitet za unutrašnje poslove Evropskog parlamenta, gdje će zagovornici što skorijeg otvaranja evropskih granica prema BiH, pokušati ubrzati procedure. Na pitanje da li još uvijek ima prostora za optimizam i nadu da će obaveza dobijanja viza građanima Bosne i Hercegovine biti ukinuta prije ljetnjih odmora šef delegacije Evropskog parlamenta za BiH, Srbiju, Crnu Gpru i Albaniju Eduard Kukan odgovara: